***Доброто ще спаси света***

Доброто в най-чистия си смисъл означава любов и приятелство в едно. Какво е доброто? Това е ценен дар, който се крие дълбоко в нашите сърца. Днес живеем в един объркан свят с преобърнати ценности и приоритети. Поставяме на преден план материалния свят, грубото отношение, изкривените ценности за по-добър живот, защото това просто е ”модерно”. Страх ни е дали няма да бъдем отхвърлени от обществото и постепенно забравяме да бъдем на първо място човечни.

Ценете хората преди да ги загубите, защото рано или късно няма да са до вас... Истината за всичко е, че в този живот почти няма любов, а има омраза. Няма приятелства, а има предателства. Всеки е затворен в себе си и мисли единствено за собствените си проблеми. За всичко случващо се около нас сме отговорни само и единствено ние. Няма как някой да ни направи добри, ако ние сами не искаме това да бъде така. Няма създадени правила как да живеем живота си. Всичко е въпрос на избор, а към кой път ще поемеш избираш точно ТИ. “Животът е един миг!” Това не е метафора. Това не означава, че трябва да живеем като сомнамбули, да пренебрегваме битовите неща, да спрем да работим и да усещаме какво е да си човек. Защото ние сме тук точно заради това. Да изпитаме какво е да си човек. Какво е да почувстваш емоции на любов, на емпатия, на страх, на омраза, на гняв, на ревност, на вяра. Какво е да се влюбиш или да помогнеш на някой друг. Идеята е да изследваме всеки аспект от реалността, като прилагаме моралните приниципи, а не да отхвърляме всеки и всичко. Да правим най-доброто на което сме способни. Да живеем до колкото е възможно и да следваме примера на по-мъдрите от нас, като го даваме на тези около нас.

Пътят на доброто е ключът към щастието. Носи ни обич, а това е най- красивата връзка между хората. Има смисъл да живеем за доброто, защото откриваме истински приятели, откриваме това да се радваш на всеки миг, защото си заслужава, изпълваме се с вяра и надежда за по-добро бъдеще. Добротата се изразява в това да направиш някого щастлив. Тя дава надеждата, да дари всеки дом и всяко кътче по света със светлина, без която света ще бъде тъмен и мрачен. Да си имаш някого на този свят е много по-ценно от парите. Не те вълнува беден ли е или пък богат. Той просто ти осмисля дните. Да знаеш, че този някой ти е важен, както никой досега. Не винаги с теб да е съгласен, но от приятелството си да оставите следи. Това е истинско приятелство, приятелство с главно ”П”. В него искреността е доказателство, че добрите хора съществуват и че са навсякъде по света. Такива сте и всички вие – по детски истински, чисти и добри. Такива сте и не бихте искали да спрете да раздавате добрините си за миг дори.

Вървете с добротата ръка за ръка, защото точно тя ще спаси света! Нека има светлина в нашите души и някой ден Бог ще ни възнагради!

Изготвил: Петя Костадинова

11. А клас

VII СУ “Кузман Шапкарев”

Благоевград